text: অবরোধে যাচ্ছেন ত্রিপুরার চাকরিচ্যুত শিক্ষকরা :: BanglaNews24.com mobile
  অবরোধে যাচ্ছেন ত্রিপুরার চাকরিচ্যুত শিক্ষকরা
  চাকরিচ্যুত শিক্ষকদের মানববন্ধন
  আগরতলা: অবশেষে ত্রিপুরা সরকারের উপর থেকে আস্থা শেষ হচ্ছে সুপ্রিম কোর্টের রায়ে চাকরিচ্যুত ১৩২৩ জন শিক্ষকের।
  মঙ্গলবার (৫ ডিসেম্বর) আগরতলা প্রেসক্লাবে এক সংবাদ সম্মেলনে তারা জানিয়েছেন, ত্রিপুরা সরকার যদি আগামী ৪৮ ঘণ্টার মধ্যে তাদের চাকরির নিশ্চয়তা প্রদান না করে তবে তারা স্কুল ছেড়ে রাস্তায় নেমে আসবেন। ত্রিপুরা রাজ্যের জাতীয় সড়ক রেলপথ সহ বিভিন্ন রাজ্য সড়কে অনির্দিষ্টকালের জন্য অবরোধ করা হবে।
  তাদের এই আন্দোলন কর্মসূচির ফলে যদি তাদের, তাদের পরিবারের ক্ষতি হয় বা পুলিশ তাদের উপর জোর করে অথবা সরকারি সম্পত্তির ক্ষতি হয় তবে এর জন্য রাজ্য সরকার দায়ী থাকবে। তাদের এই আন্দোলনে সামিল হবেন ১৩২৩ জন শিক্ষক সহ তাদের পরিবারের সদস্যরা। তাদের আন্দোলনে ত্রিপুরা রাজ্য স্তব্ধ হয়ে যাবে বলেও জানান শিক্ষকরা।